b'\n_START_ARTICLE_\nPraktischer Idealismus: Adel\n_START_PARAGRAPH_\nPraktischer Idealismus: Adel er f\xc3\xb8rste del af grev Koudenhove-Kalergis bog: Praktischer Idealismus, som blev udgivet i Wien i november 1925. Adel blev skrevet i 1922._NEWLINE_Den efterf\xc3\xb8lges af Teknikkens Forsvarstale fra 1922 og Pacifisme fra 1924. Under opslaget Praktischer Idealismus finder du sammendrag m.m.\n_START_SECTION_\nJunker \xe2\x80\x93 Litterat\n_START_PARAGRAPH_\n"Mods\xc3\xa6tningerne mellem land- og bymenneske polariseres i junkeren og litteraten. Junkeren er typisk officer og literaten er typisk journalist."_NEWLINE_Junkeren repr\xc3\xa6senterer viljesadelen, litteraten \xc3\xa5ndsadelen. Junkeren, f\xc3\xb8dt som han er af landet, er mistroisk overfor alt moderne: Storbyen, demokratiet, socialismen, internationalismen og foragter bymenneskerne, frem for alt de j\xc3\xb8diske litterater og journalister. Han s\xc3\xa6tter sin lid til blod og \xc3\xa6re og sine forf\xc3\xa6dres verdensanskuelse._NEWLINE_"Litteraten er fremskridtsvenlig, skeptikker, \xc3\xa5ndsrig, mangefacetteret, bev\xc3\xa6gelig. Han er eud\xc3\xa6monist, rationalist, ateist, socialist, materialist. Han overvurderer \xc3\xa5nden, undervurderer krop og karakter\xe2\x80\xa6"_NEWLINE_Disse to forst\xc3\xa5r ikke hverandre, de bek\xc3\xa6mper hverandre og hader hverandre. Men hver for sig er de ekstreme. "\xe2\x80\xa6 blodadelens h\xc3\xb8jdepunkt er Grand Seigneur, \xc3\xa5ndsadelens er geniet". Goethe og C\xc3\xa6sar er eksempler p\xc3\xa5 personligheder, som har form\xc3\xa5et at forene begge sider i sig._NEWLINE_Det gamle Egypten er et eksempel p\xc3\xa5 en statsdannelse, hvor pr\xc3\xa6ster og konger respekterede hverandres st\xc3\xa6rke sider og i samarbejde frembragte de storsl\xc3\xa5et kultur.\n_START_SECTION_\nGentleman \xe2\x80\x93 Boheme\n_START_PARAGRAPH_\nByggende p\xc3\xa5 land- og bymennesket forts\xc3\xa6tter grev Coudenhove-Kalergi sin tanker\xc3\xa6kke: I det mest konservative land i Europa, England, opstod ud fra blodsadelen idealet om gentlemanden. Han representerer i grev Coudenhove-Kalergis verdensbillede landmennesket._NEWLINE_I Europas mest revolution\xc3\xa6re land, Frankrig, opstod ud fra \xc3\xa5ndsadelen idealet bohemen. Begge har befriet sig fra den ligegyldige borgerlighed. Den f\xc3\xb8rste ved hj\xc3\xa6lp af stil, den anden ved hj\xc3\xa6lp af temperament._NEWLINE_Tyskland ejer hverken stil eller temperament. Dermed blev idealerne virkeliggjort i digtningen. Sigfriedidealet fandt sit udtryk i den preusiske officer. Faustidealet fandt sit udtryk i den skolede, i professoren._NEWLINE_Selv om Tyskland har v\xc3\xa6ret meget stolt af begge typer, s\xc3\xa5 er de ensidige og har sine klare begr\xc3\xa6nsninger. Skal Tyskland kunne udvikle sig videre, m\xc3\xa5 idealerne f\xc3\xb8rst fornyes. Handlekraften m\xc3\xa5 g\xc3\xa5 ud over det rent milit\xc3\xa6re og ind i det politisk/sociale. Det videnskabelige sn\xc3\xa6versyn m\xc3\xa5 vige pladsen for syntetisk digter-t\xc3\xa6nkning._NEWLINE_Det nittende \xc3\xa5rhundrede gav Tyskland to helte. En handlingens mand, Bismarck, og en genial \xc3\xa5ndkapacitet: Goethe. Hvis Tyskland passer godt p\xc3\xa5 disse to, kunne der skabes en ny livsstil ud fra dem som br\xc3\xa6ndpunkter. Idealer som kunne blive gentlemanden og boh\xc3\xa9men j\xc3\xa6vnbyrdige.\n_START_SECTION_\nIndavl \xe2\x80\x93 Krydsning\n_START_PARAGRAPH_\nLandmennesker er som regel resultatet af en eller anden grad af indavl. Den ene ligner den anden og plejer sine erhverv, sin familie og sit folk uforandret gennem generationer. Grev Coudenhove-Kalergi karakteriserer dem p\xc3\xa5 f\xc3\xb8lgende m\xc3\xa5de: Troskab, \xc3\xa6rbarhed, familiesamhold, folketilh\xc3\xb8righed, bestandighed, stivsind, energi, fordomsfuld og sn\xc3\xa6versynet._NEWLINE_I byen derimod m\xc3\xb8des racer og blandes. De ligner derfor ikke sine for\xc3\xa6ldre og kendetegnes ved: Karaktersvaghed, h\xc3\xa6mningsl\xc3\xb8shed, viljessvaghed, \xc3\xa6resl\xc3\xb8shed, trol\xc3\xb8shed. De er objektive, bev\xc3\xa6gelige og fordomsfrie._NEWLINE_"Indavl styrker karakteren og sv\xc3\xa6kker \xc3\xa5nden \xe2\x80\x93 krydsning sv\xc3\xa6kker karakteren og styrker \xc3\xa5nden."\n_START_SECTION_\nHedensk og kristen mentalitet\n_START_PARAGRAPH_\nOrienten er kristen og kultiveret og har k\xc3\xa6rlighed og den hengivne helgen som idealer, mens vesten er hedensk og r\xc3\xa5 og dyrker handlingen og den sejrende helt. "Europ\xc3\xa6isk etik og moral er i grund og bund j\xc3\xb8disk. Den eneste hedenske t\xc3\xa6nker i Europa var Nietzsche. Alle andre var wahljuden." "Kristendom og socialisme er begge (j\xc3\xb8diske) fors\xc3\xb8g p\xc3\xa5 at etablere Guds rige p\xc3\xa5 jord. For to tusinde \xc3\xa5r siden var de urkristne, ikke faris\xc3\xa6erne eller sadduk\xc3\xa6erne, den mosaiske traditions arvinger og fornyere. I dag er det hverken zionister eller kristne, men socialismens j\xc3\xb8diske f\xc3\xb8rere: For de vil eliminere kapitalismens arvesynd med den h\xc3\xb8jeste selvforn\xc3\xa6gtelse. De vil l\xc3\xb8se menneskene fra uret, overmagt og slaveri og forvandle verden til et jordisk paradis."_NEWLINE_Disse vor tids j\xc3\xb8diske profeter, som forbereder en ny verdensepoke, har overalt fokus p\xc3\xa5 det etiske: I politik, religion, filosofi og kunst. Fra Moses til Weininger har etik altid v\xc3\xa6ret den j\xc3\xb8diske filosofis hovedproblem. Den etiske grundindstilling til verden er en af grundene til det j\xc3\xb8diske folks unike storhed \xe2\x80\x93 men det er ogs\xc3\xa5 grunden til at j\xc3\xb8der, som mister sin tro p\xc3\xa5 etikken, st\xc3\xa5r i fare for at forfalde til kynisk egoisme. Andre mennesker i samme situation falder ikke s\xc3\xa5 langt. De bliver b\xc3\xa5ret af sine ridderlige v\xc3\xa6rdier og fordomme (\xc3\xa6resmand, gentleman, kavaler osv.)_NEWLINE_Det som adskilder j\xc3\xb8derne fra gennemsnits-bymennesker er at de er indavlede. Karakterstyrke sammen med skarpe \xc3\xa5ndsevner pr\xc3\xa6destinerer de mest fremragende j\xc3\xb8der til at blive f\xc3\xb8rere for den urbane menneskehed. Til at blive falske som \xc3\xa6gte \xc3\xa5ndsaristokrater, til p\xc3\xa5drivere for kapitalismen s\xc3\xa5vel som revolutionen.\xc2\xbb\n_START_SECTION_\nAdelsd\xc3\xa6mring\n_START_PARAGRAPH_\n"Som tiden gik, blev blodadelen forgiftet af hofatmosf\xc3\xa6ren, \xc3\xa5ndsadelen af kapitalismen." Blodadelen med sine riddere satte en gang sin \xc3\xa6re i at beskytte sine borgere og b\xc3\xb8nder mod fjender og ub\xc3\xb8nh\xc3\xb8rlige herskere. Krudtet udryddede n\xc3\xa6sten blodadelen og de sidste rester blev tjenere ved kongens hof som i Versailles under Ludwig den XIV. Den franske revolution fuldendte bare hans v\xc3\xa6rk ved at fravriste blodadelen de resterende rettigheder._NEWLINE_Tysklands hjerneadel, som engang k\xc3\xa6mpede mod absolutismen og feudalisme, er sunket ned og blevet reaktion\xc3\xa6re modstandere af \xc3\xa5ndelig og politisk fornyelse. I stedet blev de fortalere for militarisme, nationalisme, antisemitisme, alkoholisme, altsammen kampr\xc3\xa5b mod \xc3\xa5nden. Dermed har den akademiske intelligens forr\xc3\xa5dt opgaven med den nye \xc3\xa5ndsadel._NEWLINE_"Demokrati opstod af forlegenhed: Ikke fordi menneskene ikke ville have en adelsstand, men fordi de ikke fandt nogen. S\xc3\xa5 snart en ny adel konstituerer sig, vil demokrati forsvinde af sig selv." Grev Coudenhove-Kalergi mener alts\xc3\xa5, at vi befinder os i et kulturhistorisk d\xc3\xb8dvande, som vil vare indtil en ny adel, og her henspejler han entydigt p\xc3\xa5 den nye j\xc3\xb8diske herrerace, kan udfolde sig._NEWLINE_Heller ikke media har grev Coudenhove-Kalergi meget p\xc3\xa6nt at side om. De, som skulle have v\xc3\xa6ret f\xc3\xb8rere og l\xc3\xa6rere for masserne, nedv\xc3\xa6rdigede sig og blev slaver for kapitalen og bidrog dermed til en udvanding af den politiske og kunstneriske smag. \xc2\xabSom antikkens retoriker st\xc3\xa5r den moderne journalist i centrum af statsapparatet: Han bev\xc3\xa6ger v\xc3\xa6lgerne, v\xc3\xa6lgerne bev\xc3\xa6ger politikerne, politikerne ministrene. S\xc3\xa5ledes tilfalder der journalisterne det st\xc3\xb8rste ansvar for det politiske liv: Og netop han, som typisk repr\xc3\xa6sentant for urban karakterl\xc3\xb8shed, f\xc3\xb8ler sig som regel fri for enhver forpligtelse og ansvar."_NEWLINE_"Skole og presse er de to steder, hvorfra verden kunne fornyes og for\xc3\xa6dles uden magt og blodsudgydelse. Skolen ern\xc3\xa6rer og forgifter b\xc3\xb8rnesj\xc3\xa6len; pressen ern\xc3\xa6rer og forgifter den voksnes sj\xc3\xa6l. Skole og presse er i dag begge i en u-\xc3\xa5ndelig intelligentsias h\xc3\xa6nder: P\xc3\xa5 ny at bringe dem ind under \xc3\xa5ndens vinger er den h\xc3\xb8jeste opgave for en ideal politik, for enhver ideal revolution."_NEWLINE_Politikere og journalister har solgt sin sj\xc3\xa6l til pengene, kapitalismen. Dermed f\xc3\xb8jer deres agenda sig efter pengene. Resultatet er en undervisning og en presse, som ikke l\xc3\xa6ngere er fri og uafh\xc3\xa6ngig, men m\xc3\xa5 regnes som propaganda. S\xc3\xa5ledes har netop ogs\xc3\xa5 \xc3\x98st og Vest (feks \xc3\x98st- og Vesttyskland) beskyldt hverandre for historieforfalskning._NEWLINE_S\xc3\xa5ledes undlod begge aristokratier at opfylde de pligter, som fulgte med de fordele de havde. De vadede i magt og penge, men undlod at v\xc3\xa6re gode forbilleder og f\xc3\xb8rere for sine medmennesker._NEWLINE_"Det er en historisk nemesis, at den store syndflod, som tager sit udgangspunkt i Rusland, p\xc3\xa5 en ublodig- s\xc3\xa5vel som p\xc3\xa5 en blodig m\xc3\xa5de renser verden for tyranner, som pr\xc3\xb8ver at beholde sine fordele, mens de for l\xc3\xa6ngst har mistet foruds\xc3\xa6tningerne for dem."\n_START_SECTION_\nPlutokrati\n_START_PARAGRAPH_\nEn tredje menneskegruppe har midlertidigt tilranet sig magten i vakuumet efter den afdankede \xc3\xa5nds- og blodsadel: Kapitalisterne. De ejer pressen og k\xc3\xb8ber politikerne og ministrene med sin avancerede lobbyvirksomhed. Plutokraterne har ikke folkets tillid og kunne aldrig styre direkte. Derfor m\xc3\xa5tte de opfinde hele kagepynten som det moderne demokrati i dag udg\xc3\xb8r._NEWLINE_Fordi kapitalisterne som aristokrati lider af etisk og \xc3\xa5ndeligt underskud klarer de ikke at skabe sunde forbilleder og kunst. Deres plumphed gennemskues af folket og derfor kan deres herred\xc3\xb8mme ikke vare s\xc3\xa6rlig l\xc3\xa6nge._NEWLINE_Hvor kapitalisten f\xc3\xb8r ejede r\xc3\xa5varer og produktionsanl\xc3\xa6g s\xc3\xa5 ejer han i dag aktier. Hvor kapitalisterne f\xc3\xb8r var n\xc3\xa6ringslivets f\xc3\xb8rere, i dag er de bare parasitter._NEWLINE_"Den russiske revolution betyder starten p\xc3\xa5 enden for den plutokratiske storhedstid. Selv om Lenin skulle falde, vil hans skygge beherske det tyvende \xc3\xa5rhundrede p\xc3\xa5 samme m\xc3\xa5de som den franske revolution bestemte udviklingen af det nittende, selv om den br\xc3\xb8d sammen: Bare angsten for en gentagelse af den jakobinske terror kunne f\xc3\xa5 det kontinentale Europa til at give afkald p\xc3\xa5 feudalismen og absolutismen frivilligt._NEWLINE_Den bolsjevikiske terrors damoklessv\xc3\xa6rd vil derfor hurtigere bl\xc3\xb8dg\xc3\xb8re plutokraternes hjerter for sociale krav end to tusinde \xc3\xa5rs kristent evangelium."\n_START_SECTION_\nBlodadel og fremtidsadel\n_START_PARAGRAPH_\n"Eud\xc3\xa4monistische Politik kann demokratisch \xe2\x80\x93 evolutionistische Politik mu\xc3\x9f aristokratisch sein."_NEWLINE_Demokrati kan i bedste fald ikke f\xc3\xb8re til andet end at plastre lidt p\xc3\xa5 s\xc3\xa5rene, forhindre smerte. Skal der f\xc3\xb8res en langsigtig politik er man afh\xc3\xa6ngig af et aristokrati. Adel opst\xc3\xa5r der, hvor legemlig, sj\xc3\xa6lelig og \xc3\xa5ndelig sk\xc3\xb8nhed avles frem gennem generationer._NEWLINE_Fordi resterne af b\xc3\xa5de blod- og \xc3\xa5ndsadel er blevet korrupte, lever vi i en tid med alt for f\xc3\xa5 store personligheder. Dermed savner menneskeheden f\xc3\xb8rere, l\xc3\xa6rere, vejvisere. Men vi beh\xc3\xb8ver ikke fortvivle. For der er to kvalitetsracer, som skiler sig ud af m\xc3\xa6ngden: Blodadelen og j\xc3\xb8dedommen. Begge holder fast p\xc3\xa5 sin tro p\xc3\xa5 egen mission, sit bedre blod og sidst, men ikke mindst er de begge overbevist om sin egen overlegenhed. Det har blodadelen haft som privilegium, j\xc3\xb8dedommen som en d\xc3\xa5rlig skjult hemmelighed. I dele af disse to \xc3\xa6dle racer ligger fremtidsh\xc3\xa5bet: I dem af blodadelen, som ikke lod sig k\xc3\xb8be af hoffet, i dem af den j\xc3\xb8diske hjerneadel, som ikke lod sig k\xc3\xb8be af kapitalen. Her n\xc3\xa6vnes et eksempel p\xc3\xa5 en vellykket begyndelse: Lenin, en mand af landlig adel, og Trotzki, j\xc3\xb8disk literat, forsonede mods\xc3\xa6tningen mellem karakter og \xc3\xa5nd, land og by osv. Ved hj\xc3\xa6lp af moderne opdragelse er det m\xc3\xa5ske muligt at forvandle elementer af bondestanden, landadelen, til at bidrage til dannelsen af fremtidens adel.\n_START_SECTION_\nJ\xc3\xb8dedom og fremtidsadel\n_START_PARAGRAPH_\nFor 2.000 \xc3\xa5r siden var j\xc3\xb8dedommen et religi\xc3\xb8st f\xc3\xa6llesskab best\xc3\xa5ende af mange etniske grupperinger, ikke mindst khazarerne. Derefter lukkede de sig mere og mere af fra de andre folk og fremst\xc3\xa5r i dag som det mest blandede frem til for 1.000 \xc3\xa5r siden og det mest indavlede de sidste 1.000 \xc3\xa5r. De ufattelige forf\xc3\xb8lgelser, som j\xc3\xb8dedommen m\xc3\xa5tte t\xc3\xa5le fra det kristne Europa, s\xc3\xb8rgede n\xc3\xa5del\xc3\xb8st for at sortere de svage elementer ud, og i stedet for at udrydde j\xc3\xb8dedommen er den blevet avlet frem til at blive fremtidens f\xc3\xb8rernation._NEWLINE_"S\xc3\xa5ledes har Forsynet ved Guds N\xc3\xa5de sk\xc3\xa6nket Europa en ny adelsrace ..\xc2\xbb \xc2\xabIkke: J\xc3\xb8dedommen er den nye adel; men: Af j\xc3\xb8dedommens sk\xc3\xb8d skal en ny \xc3\xa5ndelig europ\xc3\xa6isk adel fremst\xc3\xa5; kernen om hvilken en ny \xc3\xa5ndelig adel skal gruppere sig."_NEWLINE_Det er alts\xc3\xa5 ikke alt, som kalder sig j\xc3\xb8disk, som skal forme den nye herrerace. For hvor der er meget lys er der ogs\xc3\xa5 meget skygge: Repr\xc3\xa6sentanterne for den korrupte hjerneadel, for kapitalisme, journalistik og litteratur er overvejende j\xc3\xb8der. Men den nye race er i f\xc3\xa6rd med at forme sig. Den \xc3\xb8steurop\xc3\xa6iske revolutions helte og martyrer baner vejen med stort mod og alt overragende \xc3\xa5ndskraft. De vil forl\xc3\xb8se menneskeheden og give den nyt liv ved sin ejendommelige syntese af religi\xc3\xb8se og politiske elementer._NEWLINE_J\xc3\xb8dedommen har sk\xc3\xa6nket de arvel\xc3\xb8se europ\xc3\xa6iske folk rigere end nogen andre med sine to fors\xc3\xb8g p\xc3\xa5 forl\xc3\xb8sning: F\xc3\xb8rst med grundlaget for kristendommen og nu socialismen. Ingen andre folk har frembragt s\xc3\xa5 mange storartede m\xc3\xa6nd som j\xc3\xb8dedommen: ".. med Einstein i spidsen af moderne videnskab; med Mahler i spidsen for moderne musik, med Bergson i spidsen af moderne filosofi; med Trotzki i spidsen for moderne politik."_NEWLINE_Et v\xc3\xa6sentligt problem for den nye races fremv\xc3\xa6kst er antisemitismen. Den har to vigtige \xc3\xa5rsager: Det ene er de allerede n\xc3\xa6vnte korrupte j\xc3\xb8diske kapitalister og journalister, som opfattes umoralske. Det andet er at \xc3\xa5rtusinders slaveri har frataget j\xc3\xb8derne herremenneskenes fremf\xc3\xa6rd. Derfor mods\xc3\xa6tter det europ\xc3\xa6iske instinkt at underkaste sig j\xc3\xb8dedommen som adelsrace. Men det er bare et sp\xc3\xb8rgsm\xc3\xa5l om tid, s\xc3\xa5 kommer det. P\xc3\xa5 den anden side forvandles ogs\xc3\xa5 det europ\xc3\xa6iske ideal fra det krigerske til et mere fredeligt. Et pacifistisk og socialistisk Europa vil snart foretr\xc3\xa6kke pr\xc3\xa6ster frem for h\xc3\xa6rskere. F\xc3\xb8rere, opdragere og forbilleder beh\xc3\xb8ver Europa. "I et orientalsk Europa vil fremtidsaristokraterne mere ligne brahmaner end mandariner."\n_START_SECTION_\nEt blik fremover\n_START_PARAGRAPH_\nFremtidens adelige vil avles frem af de bedste elementer af landadelen med fuldendt fysiognomi og motorik og af byadelen med gennemsj\xc3\xa6lede \xc3\xb8jne og h\xc3\xa6nder. F\xc3\xb8r byggede adelen p\xc3\xa5 kvantitet, p\xc3\xa5 antallet af forf\xc3\xa6dre. Fremtidens adel bygger p\xc3\xa5 kvalitet, p\xc3\xa5 den personlige fuldkommenhed, som kommer til udtryk i legeme, sj\xc3\xa6l og \xc3\xa5nd._NEWLINE_I den mellemtilstand, vi lever i nu, er den gamle adel ved at erstattes af enkeltst\xc3\xa5ende, fremragende personligheder. Mere og mere vil de danne den nye adel ved en slags erotisk eugenik. Den h\xc3\xb8jt udviklede og flotte mand vil tiltr\xc3\xa6kke sig og kunne v\xc3\xa6lge mellem sk\xc3\xb8nne og kloge kvinder. Den plumpe og afstumpede derimod, vil tiltr\xc3\xa6kke sig plumpe og afstumpede kvinder og m\xc3\xa5tte v\xc3\xa6lge mellem dem._NEWLINE_"Socialismens h\xc3\xb8jeste misjon ligger i den sociale eugenik, ved at den f\xc3\xb8rst afskaffede adelen og udlignede forskellene mellem mennesker for derefter at avle frem den nye adel og s\xc3\xa5ledes kommer til at finde sit h\xc3\xb8jdepunkt i differentiering af menneskeheden. Fra uretm\xc3\xa6ssig forskellighed, via lighed til retm\xc3\xa6ssig forskellighed over pseudo-aristokratiets ruiner til den \xc3\xa6gte, nye adel."'